google/wiki40b huggingface dataset:
Risdalen

Risdalen er en bekkedal i Østre Toten, mellom Kraby og Lensbygda. Dalen er veldig preget av forurensing fra noen år tilbake, og dette har medført at skogen er derfor i noe som kalles «Eldringsfasen»
Risdalen er foreslått vernet på grunn av dets mangfoldige fugle- og planteliv, og søknaden ligger foreløpig under behandling.
På Toten er Risdalen et populært ekspedisjonsmål, både for skoleelever og voksne i nærmiljøet. Det som er unikt fra Risdalen i forhold til andre små daler i området, er Fuglefossen. Fuglefossen er en ca. 14 meter høy foss, som videre renner ut i en liten elv. Dette er drikkevann for det lokale fuglelivet.
Risdalen og Fuglefossen ligger skjult inne i en stor skog i området, skogens navn er ukjent. Om du vil besøke Risdalen er turen fra Lena Ungdomsskole om lag 4 kilometer.
Ved første øyekast vil man se det som en vanlig skog, men når man kommer nærmere vil man se at det er mange bratte kanter å takle før man kommer ned i selve dalen.
Fylkesvei 7042

Fylkesvei 7042 (Fv7042) i Trøndelag går mellom Eida bru og Lilleenget i Høylandet kommune. Veien er 4,2 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 411 (Nord-Trøndelag).
Peter Ridd

Karriere

Etter doktorgraden ble han tildelt professorat i geofysikk ved James Cook University. Gjennom 30 år har han ledet systematiske undersøkelser av korallrev. Ridd ble derfor satt til å fronte et bestillingsverk om tidligere og fremtidige atmosfæriske og klimatiske modelleringer av verdens største korallrev, Great Barrier Reef. Hans konklusjoner ble imidlertid ikke godtatt av universitetets ledelse som ønsket en ganske annen ordlyd i rapporten. Fra politisk hold var ønsket at bøndene i Nord-Queensland skulle holdes ansvarlige for at deres jordbruk  virket ødeleggende på korallrevene, noe Ridd bestred.
Ridd hevdet grunnen til at resultatene ikke ble akseptert, var at universitetet hadde gjort seg avhengig av bevilgninger fra politiske myndigheter. Motytelsen skulle altså bestå i å levere alarmerende forskningsresultater knyttet til korallrevet.
Ridd påberopte seg akademias plikt til å drive fri, kritisk og ubundet forskning, og krevde en uavhengig kvalitetskontroll som skulle sjekke påstandene i den alternative rapporten og avgjøre om det virkelig kunne påvises at korallrevet skulle være katastrofalt truet av menneskelige aktiviteter og klimaendringer.

Akademisk ytringsfrihet

Da Ridd krevde full vitenskapelig integritet og nektet å bøye av, ble han i mai 2018 oppsagt fra sin stilling ved James Cook University, grunnet ukollegial oppførsel.
Ridd anla sak mot lærerstedet. Den prinsipielle delen gjaldt akademisk ytringsfrihet. Da saken var oppe til doms i september 2019, vant Ridd på alle punkter. Dommen lød på 1,2 mill. Aus $ for usaklig oppsigelse.
Universitetet har imidlertid mottatt statlige midler til å anke saken inn for høyesterett, og har engasjert fire senioradvokater til å føre saken. En verdensomspennende innsamlingsaksjon pågår for å skaffe Ridd midler også han kan få råd til å hyre inn advokatbistand for sin sak.
Weill Variations

Weill Variations er et musikkalbum med Music for a While, utgitt i oktober 2007. Dette er bandets debutalbum.
EM på skøyter 1893, menn

EM på skøyter 1893, herrer ble avholdt på West-Eisbahn i Berlin den 21. til 22. januar. Dette var det første offisielle europamesterskapet organisert av ISU. Tittelforsvarer var østerrikeren Franz Schilling, som i 1892 vant EM i Wien. Rudolf Ericson, Sverige ble europamester.
Gasskraftsaken

Gasskraftsaken er en politisk strid i Norge for eller imot utbygging av gasskraft.
Ilandføring av gass via Norges første rørledning Statpipe til Kårstø tente de første ideer om gasskraftverk.
Ilandføring av gass fra Heidrun-feltet til Tjeldbergodden omfattet planer om utnyttelse av gassen i en metanolfabrikk og bygging av gasskraftverk.
Bondevik I-regjeringen (partiene Venstre, Senterpartiet og KrF) stilte kabinettsspørsmål på betingelse om CO2-rensing og måtte gå på det i mars 2000.
Kyoto-avtalen setter grenser for mengden med utslipp av klimagasser i et land, noe som er brukt som argument mot utbygging. Derimot er gasskraft renere enn andre kraftverk som fyres på fossilt brensel og sikrere enn kjernekraft, noe som er brukt som argument for utbygging.
Lawrence Booth

Lawrence Booth (født ca. 1420, død 19. mai 1480) var erkebiskop av York og vokter av det store riksseglet i England.

Bakgrunn

Lawrence Booth var uekte sønn av John Booth, lord of the manor av Barton nær Eccles i Lancashire, og halvbror av Robert Booth.
Han studerte jus, både kirkerett og sivilrett, ved Pembroke Hall i Cambridge, og tok en lisensiatgrad der.

Karriere

I 1450 ble han master ved kollegiet, en post han hadde resten av livet. Han ble senere også kansler for universitetet. Mens han bodde i Cambridge startet han en bevegelse for å få opprettet læresteder for humaniora og sivilrett.
Etter at han forlot Cambridge fikk han en rask stigning i karrieren. I 1449 ble han prebendar ved St. Pauls katedral, og 2. november 1456 ble han dekan ved katedralen. Han var også prebendar i York og Lichfield.
Booth var også aktiv utenfor kirken. Han ble kansler for Margaret av Anjou, og omkring 1456 ble han lordseglsbevarer. Samme år, den 28. januar, ble han utnevnt til en av Edward av Westminsters privatlærere og verger.

Biskop

15. september 1456 ble han utnevnt til biskop av Durham. Dette var et viktig bispesete, og siden det var et palatinat også en viktig sekulær post.
Selv om han stod på huset Lancasters side, tilpasset han seg etter Henrik VIs fall raskt til de nye realitetene. Han mistet en periode kontroll over bispedømmet Durham, men ble i 1464 gjeninnsatt etter å ha formelt underkastet seg Edvard IV. Etter dette tok han aktivt del i Edvards regjering, og 27. juli 1473 ble han utnevnt til vokter av det store riksseglet.

Erkebiskop

I 1476 ble han utnevnt til erkebiskop av York. Hans halvbror, William Booth hadde hatt samme embete 1452–1464. Lawrence Booth satt som erkebiskop til sin død i 1480, og ble gravlagt ved siden sin bror i kollegiekirken i Southwell, som de begge hadde gitt betydelige summer til.
Leptepania

Utseende

Middelsstore, slanke, mørkbrune til svarte trebukker med forkortede dekkvinger. Antennene er kortere enn kroppen. Pronotum er mer eller mindre firkantet, betydelig lengre enn bredt. Dekkvingene er ganske korte og rundede, dekker ikke bakkroppen i det hele tatt. Beina har klubbeformede lår, særlig på bakbeina.

Levevis

Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.

Utbredelse

Slekten er utbredt i Sørøst-Asia, fra Thailand i vest til Ny-Guinea i øst.
Yingshan (Nanchong)

Yingshan (kinesisk: 营山县; pinyin: Yíngshān Xiàn) er et fylke i provinsen Sichuan i Folkerepublikken Kina. Det er del av byprefekturet Nanchong.
Befolkningen var på 864 958 innbyggere i 1999.
Qubba

Qubba (قُبَّة eller قُبَّات , flertall qubbāt, qubbat, med transkripsjonsvarienter som ḳubba, kubbet og koubba) er et arabisk gravmæle, særlig helligdommer med kupler over, for islamske hellige.
Opprinnelig betyr ordet et telt av huder.
Ordet kan også generisk vise til gravsteder som er pilegrimsmål, og det kan brukes om kuppelbygg i sin alminnelighet, som for eksempel også Klippedomen (arabisk: قُبَّةُ ٱلْصَّخْرَة [Qubbatu 'ṣ-Ṣakhrah] Qubbat al-Sakhrah, hebraisk: כיפת הסלע Kippat ha-Sela).
Darktable

Darktable er et fritt og åpent fotoprogram som arbeider med bildeformatet raw. I stedet for å være en rastergrafikkeditor slik som Adobe Photoshop og GIMP, består den av en delmengde av bilderedigeringsoperasjoner som er spesifikt siktet mot postproduksjon av fotoer i raw-format. Programmet er fokusert på forbedring av en fotografs workflow ved å håndtere et stort antall bilder. Programmet er fritt tilgjengeligfor de fleste større Linux-distribusjoner, OS X og Solaris og blir utgitt under GNU General Public License versjon 3 eller senere.
Første versjon ble lansert i april 2009. Siste versjon er 2.0.3 og ble lansert 29. mars 2016.
Blomsterdekoratør

Blomsterdekoratør er et fag innen utdanningsprogrammet design og håndverk. Utdannelsen er to års skolegang og to år i lære. Første skoleår er vg1 design og håndverk og andre skoleåret er vg2 blomsterdekoratør. Alternativt kan man gå opp til eksamen som privatist etter minst 5 års (60 måneders) arbeidserfaring i bransjen. Fagbrevet består av en teoretisk og praktisk eksamen som går over tre (3) dager.
Blomsterdekoratørfaget er et håndverksfag med få tekniske hjelpemidler. Faget har rike variasjonsmuligheter, og befatter seg i stor grad med dekorasjonsmaterialer av levende og tørt plantemateriale, blomster og planter av forskjellige slag settes sammen og benyttes til diverse formål for mennesker i ulike livssituasjoner.
Blomsterdekoratører må ha kjennskap til kunst- og stilhistorie for å kunne utføre alle fagets disipliner i riktig stilform og tilpasset de aktuelle omgivelsene. Det er nødvendig med gode kunnskaper om levende og tørt plantemateriale og andre varer som brukes i faget, for å kunne utnytte disse riktig og gi råd og veiledning ved salg. Ved bruk av levende materialer må elevene ha kunnskaper om plantenes livsbetingelser og forutsetninger for god holdbarhet.
Dyktige håndverkere kan utføre tjenester og salgsarbeid på en god måte og som forstår verdien av et godt håndverk, produktivitet og kvalitet i all produksjon.
En kjent, norsk blomsterdekoratør er Finn Schjøll
Ydmykelsens psykologi

Ydmykelsens psykologi (på engelsk Humiliation Studies, eller Human Dignity and Humiliation Studies) er et tverrfaglig forskningsområde som kan regnes som en del av både freds- og konfliktforskningen og sosialpsykologien. Faget søker å forklare årsakene til hvorfor mennesker utsetter andre for ydmykelse, hva det fører til og hvordan det kan forhindres. Det oppstod som eget fagområde i andre halvdel av 1990-tallet. Det akademiske tidsskriftet Journal of Human Dignity and Humiliation Studies ble etablert i 2001 av Evelin Lindner.
Johann Sigismund Kusser

Liv

Johann Sigismund var sønn av en evangelisk kantor i Bratislava. I 1674 flyttet familien til Stuttgart. To år senere reiste Johann Sigismund Kusser til Paris og Versailles der han fikk god kjennskap til den franske barokkmusikken, og opplæring i komposisjon av den innflytelsesrike franske hoffkomponisten Jean-Baptiste Lully. Etter seks år i Paris virket Kusser ved hoffene i Baden-Baden og Ansbach, før han i oktober 1683 bega seg ut på en reise gjennom Tyskland.
I 1690 ble han den første kapellmesteren i det nye Opernhaus am Hagenmarkt i Braunschweig. Det etterfølgende året giftet han seg med Hedwig Melusine von Damm, datter av en rådsherre i Braunschweig. Mens han var i byen, skrev Kusser åtte operaer til berikelse for operahusets italienskdominerte repertoar. På grunn av uoverensstemmelser med librettisten og hoffdikteren Friedrich Christian Bressand, flyttet Kusser til Hamburg og arbeidet ved Oper am Gänsemarkt.
Mot slutten av 1695 forlot Kusser Hamburg og var blant annet virksom i Nürnberg og Augsburg, før Eberhard Ludvig av Württemberg i 1699 ansatte ham ved hoffet i Stuttgart. Året etter ble Kusser utnevnt til hoffkapellmester.
På slutten av 1704 flyttet han til London der han arbeidet som privatlærer og komponist. Han reiste videre til  Dublin i 1707 og ble i 1711 «Chappel-Master of Trinity College». I 1716 ble han «Chief Composer» og «Master of the Music, attending His Majesties State in Ireland».
Kusser påvirket den etterfølgende generasjonen komponister, som Reinhard Keiser, Johann Mattheson, Georg Philipp Telemann, Christoph Graupner, Georg Caspar Schürmann og Georg Friedrich Händel, men selv blir han sjelden spilt i våre dager.
Eudicella darwiniana

Utseende

En nokså stor (ca. 35 millimeter), blankt grønn gullbasse. Grunnfargen er klart grønn, dekkvingene har en gulbrunlig og svart sidestripe og kan ha en gulaktig, krum stripe midt på. Hodets fremre del en brunrød. Hannen har et langt og kraftig, noe oppoverkrummet, Y-formet, rødt horn i pannen, med en kort pigg på hver side av dette.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse

Arten er utbredt i Guinea, Elfenbeinskysten og Togo.
Wittemann-Lewis Aircraft Company

Wittemann-Lewis Aircraft Company var en amerikanske flyprodusent mellom 1906 og 1923. Det var kjent for å bygge to store fly. De bygde Sundstedt-Hannevig transatlantiske sjøfly med 30 meter vingespenn og NBL-1 Barling Bomber en seks-motors tredekke med en 120-fots vingespenn.

Tidlig i år

Selskapet ble dannet på Staten Island, New York i 1906 av Charles og Adolph Wittemann som Wittemann Aeronautical Engineers. Det første flyet de bygget var en Wright pusher biplan i 1907, uvanlig for den tiden det hadde en dreibar hale hjulet. En rekke Wright pusher triplanes ble bygget mellom 1908 og 1914 for en rekke bemerkelsesverdige flygere. I 1911 bygde de en rekke Hall-Scott pusher biplanes for Thomas Baldwin, kjent som Baldwin Red Devil for den rødfagede Kledningen . Mellom 1913 og 1914 bygget de flere Curtis-type biplanes.
Rundt 1917 forlot Adolph Wittemann selskapet, og Charles slo seg sammen med Samuel Lewis og dannet  Wittemann-Lewis Aircraft Company' og flyttet til en ny fabrikk i Teterboro i New Jersey. i Løpet av 1918 bygde fabrikken tomotors Sundstedt-Hannevig sjøfly. Med dette forsøkte kaptein Sundstedt å vinne Daily Mails pris på 10 000 pund, prisen for den første transatlantiske flyvning. Sjøflyet havarerte under en flyvning i februar 1919, og ble ikke reparert. I 1918 produserte de Wittemann-Lewis Treningsfly (en gang kjent som Wittemann-Lewis T-T) en to-seters trening biplan.
I 1921 fikk selskapet kontrakt for å bygge to NBL-1 Barling Bombefly for Engineering Division i United States Army. Dette NBL-1 var et stort seks-motiors  triplane bomber som ble sendt med tog og montert ved Wright-Field. I 1923 modifiserte selskapet  25 Airco DH. 4 for United States Post Office som postfly. Det ble det siste flyet som selskapet produserte, da de nå ville konsentrere seg på forskning, men i 1924 ble selskapet erklært konkurs.
Advokatnævnet

Advokatnævnet er en dansk nevnd som kan behandle klager over medlemmer av Advokatsamfundet. Alle advokater i landet må være medlem av Advokatsamfundet.
Advokatnævnet er en lovbestemt og uavhengig nevnd, opprettet av Advokatsamfundet etter reglene i retsplejeloven.
Advokatnævnet behandler klager over advokaters salærer og adferd («god advokatskikk»).
Up Front Artists

Up Front Artist er et norsk bookingbyrå, basert i Oslo. UFA organiserer band og musikere til konserter i hele landet. Byrået ble etablert i 2010 av Vegard Waske og Mark Vaughan. I 2016 er de syv ansatte og har kontor på Grünerløkka i Oslo. Up Front Artists booker flere hundre konserter i året til ulike festivaler og klubbscener i Norge.
UFA tilbyr booking til alle norske konsertarrangører og legger til rette for at artister som er i startfasen skal ha mulighet til å klatre i musikkbransjen. Det siste året har dem funnet en rekke unge elektronicatalenter som allerede har fått stor oppmerksomhet i USA.  Bookingbyrået representerer 32 musikere og band innen sjangre som electronica, jazz, rock, prog, pop, hiphop, bass, RnB & club. Flere av artistene har kommet inn på det internasjonale marked hvor magasin som Pitchfork, The Fader og Gigwise skriver om musikken deres. Jenny Hval er blant annet den eneste norske artisten som ble kåret til Pitchforks «The Best Album of The Year 2015».
UFA booker artister til alle de norske festivalene. De har blant annet booket flere artister til Øyafestivalen, Slottsfjellfestivalen, Steinkjærfestivalen, Trænafestivalen og Vinjerock. Bedriften er også med på å promotere utenlandske artister til Norge. I 2015 / 2016 skal de blant annet ha promotert Lower Dens fra Canada, Thomas Stenström og Silvana Imam fra Sverige, og Whitney, Thurston Moore og Ty Segall fra USA.
Grunnkretser i Bamble kommune

Grunnkretser i Bamble kommune er delområder og grunnkretser som seksjonerer Bamble kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Holmengrå fyr

Kilder

Den norske los, Bind 3. Statens kartverk - Sjøkartverket
5. divisjon fotball for menn (Hordaland)

Avdeling 1

Kilde: Speaker.no

Avdeling 2

Kilde: Speaker.no

Avdeling 3

¹ Floppen la ned laget midtveis i sesongen.
Kilde: Speaker.no
Museum für Sächsische Volkskunst mit Puppentheatersammlung

Figurteatersamlingen

Denne museumssamlingen har utspring i dukketeatersamlingen til en lærer fra Leipzig ved navn Otto Link (1888-1959). Han var redaktør for Tysklands første tidsskrift for dukketeater, og var i 1929 en av stifterne av den internasjonale organisasjonen UNIMA. I 1952 ble Otto Link den første direktøren for en dukketeatersamling som åpnet i Dresden samme år. I starten  ble det kun holdt vandreutstillinger med gjenstander fra samlingen, men fra 1960 til 2003 hadde samlingen permanente utstillingslokaler i en bygning kalt Hohenhaus i byen Radebeul. I 2004 ble samlingen flyttet til garnisonkirken St. Martin i Dresden, og fra 2005 fikk samlingen fast tilhold i Jägerhof.
Samlingen består per 2018 av så vel teaterfigurer som film, fotografier, brev, teatermanus og annonsemateriell. Hovedvekten er lagt på materiale fra Sachsen, ettersom denne delstaten historisk sett har hatt en rik dukketeaterkultur. Rundt 1900 fantes det over 150 omreisende dukketeatertrupper i Sachsen, og en femtedel av de mest anerkjente dukketeaterensemblene i landet kom fra Sachsen. Per 2018 finnes det i Sachsen fem institusjonsteatre (det vil si kompanier som er offentlig finansiert) og åtti frittstående kompanier innen denne sjangeren. De fem institusjonsteatrene befinner seg i henholdsvis Bautzen, Chemnitz, Dresden, Leipzig og Zwickau.
Hemirrhaphes

Utseende

Små (gjerne 3 millimeter), avlange, halvblankt brunrøde smellere. Antennene er trådformede og ikke svært lange. Pronotum er omtrent så langt som bredt, hvelvet med rundede sider og en markert midtfure, tett punktert. Dekkvingene har kraftige punktrader.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse

Slekten er utbredt i Sørøst-Asia. I tillegg blir én art fra Madagaskar ofte plassert her, men det er usikkert om den hører hjemme i denne slekten.
Tilbake til fremtiden III

Tilbake til fremtiden III (originaltittel Back to the Future Part III) er en amerikansk science fiction-western og eventyr-komedie fra 1990 med Michael J. Fox og Christopher Lloyd i hovedrollene. Dette er den tredje og siste filmen i Tilbake til fremtiden-trilogien. Denne gangen går ferden tilbake til det ville vesten.
Hansjörg Kunze

Annet

Etter at Kunze la friidrettsskoene på hylla har han hatt en allsidig yrkeskarriere. Han har mellom annet vært journalist, agent for en produsent av friidrettssko, sportskommentator, radio- og fjernsynsreporter, samt talsperson for et shippingselskap. 
Han er gift og har to barn.
The Miz

Tidlig liv

Mizanin, opprinnelig fra Parma, Ohio, gikk på Normandie High School, der han var kaptein på basketball laget og på langrenn laget. Han deltok også i svømming. han gikk på Miami University, der han var medlem av Theta Chi Brorskapet, og studerte virksomheten ved Richard T. Farmer School of Business.
Stephanorrhina princeps

Utseende

En middelsstor (22-30 millimeter) gullbasse. Oversidens farge er skinnende og varierer fra grønn til kobberaktig rød. Pronotum har to mørkgrønne flekker, dekkvingene tallrike runde, hvite flekker. Hannen har to små og to litt større horn.

Levevis

De voksne billene eter på frukt og blomster. Utviklingen tar 6-8 måneder, de voksne billene kan leve i 3-4 måneder.

Utbredelse

Arten er utbredt i Malawi og Tanzania.
Ellinor Giske Bakken

Skeid

Ellinor G. Bakken har alltid vært kjent for sin enorme hurtighet på fotballbanen, siden dag en. Ellinor G. Bakken har deltatt på x-antall turneringer med Skeid og rangerer sølv i jr-klassen i Drammens Cup, høyt.
Men selv om Ellinor G. Bakken ikke oppnådde alt for mange kollektive høydepunkt i form av medaljer, har hun et individuelt øyeblikk som ligger friskt i minne. Ellinor G. Bakken deltok nemlig i Norway Cup i 2012, hvor hun fikk tittelen "Slettas klokeste", av en reporter. Hun fikk også høre at hun hadde "silkepasninger".
Ellinor G. Bakken debuterte som nevnt for Skeids seniorlag som 14-åring. Ellinor G. Bakken har også hospitering på guttesiden i Skeid, på CV-en.
I 2014, bestemte Ellinor G. Bakken seg for å ta steget videre til LYN.

Lyn

Bakken meldte overgang til Lyn i 2014. Hun har debutert på alle i nivåer i Lyn - både ungdomsoftball og juniorfotball ble testet ut, før hun også fikk sjansen på seniornivå. Bakken debuterte på senior nivå på rekruttlaget til Lyn, men fikk etterhvert prøve seg på A-laget i 1. Divisjon. Bakkens debut-mål var mot Bærum SK.
Ruslan Malinovskyj

Landslaget

31. mars 2015 fikk han sin første landskamp for Ukraina mot Latvia.
Ecuadors flagg

Ecuadors flagg består av tre vannrette striper. Den øvre stripen er dobbelt så bred som begge de nedre. Ovenfra og ned danner den gule, blå og røde stripen flaggets bakgrunn. Midt på flagget er kondoren fra Ecuadors riksvåpen avbildet. 
Dagens flagg ble offisielt innført 26. september 1860.
Farah Pahlavi

Bakgrunn

Hun ble født i en fornem embedsmannsfamilie som datter av en offiser og barnebarn av en tidligere persisk ambassadør til det russiske hoff. Faren døde imidlertid da hun var ni år, og familien kom i en vanskelig økonomisk situasjon og flyttet inn hos en onkel. Farah Diba studerte i Paris og ble venninne med sjahens datter, prinsesse Shahnaz, og ble på den måten kjent med sin blivende ektemann. 
Deres bryllup fant sted den 21. desember 1959.

Keiserinne

I 1967 ble hun kronet til keiserinne av Iran. I ekteskapet ble det født to sønner og to døtre. Datteren Leila døde 10. juni 2001 på et hotellrom i London. Hun hadde da i mange år lidd av anoreksi og depresjon, og hadde blitt avhengig av sovemedisiner. Obduksjonen viste at hun hadde inntatt en fem ganger dødelig dose med sovemedisin, samt en ikke-dødelig dose med kokain. 
I sin manns regjeringstid var Farah Pahlavi både et moteikon og regnet som selve innbegrepet av glamour også i mange vestlige land.
Under den islamske revolusjonen i 1979 måtte Farah Diba og hennes mann flykte fra landet. Året etter døde sjahen av leukemi i Egypt. Farah Diba bor vekselvis i Potomac i Maryland, utenfor Washington D.C. og New York i USA,  Paris i Frankrike, og Kairo i Egypt.
Hennes ektemann Sjahen ligger begravet i Kairo og hennes datter i Paris. I eksil bruker hun tittelen Hennes Majestet Keiserinne Farah Pahlavi.